Avoin puutarha -teemaviikonloppu | Riitan puutarha ja mummolan riepumatto
← Olutpiirakka
Aurinko helli puutarhavieraita →
Avoin puutarha -teemaviikonloppu
Julkaistu heinäkuu 30, 2013	by Riitanpuutarha
Keväällä Puutarhaliitosta soitettiin ja kysyttiin, voisinko avata vierailijoille puutarhan teemapäivänä. Kasvimaa laattakäytävineen oli kuulemma niin erilainen ja viehättävä, kuten toukokuun Kotipuutarhalehdestä saattoi havaita. Vähän venytellen asiaan silloin suhtauduin, mutta tulipa luvattua ja nyt sitten on se ajankohta edessä. Sain viikkoja sitten paksun kirjeen viireineen ynnä muine sivutuotteineen ja nyt on mietintämyssyssä pihatien alkuun viirille paikka. Juu ja autojen parkkipaikat! Eikä siinä kaikki: pitäisi vielä merkitä kasvit!!! Tuota tuota… kun en itsekään kaikkien nimiä tiedä…
Viime viikolla paikallislehti kävi kuvaamassa molempia Keuruulla avoinna olevia puutarhoja – klik – ja maanantain lehdessä olikin sitten kauniita kuvia. Toivottavasti mikään raekuuro tai muu ukkosmyrsky ei ehdi tuhota kasvustoja!
Viikonlopuksi on tällä hetkellä luvassa oikein lämmintä, joten janoisille tarjolla on mustaherukanlehdistä sitruunahapolla tehtyä juomaa. Ohjeen sain kauan sitten Terttu-ystävältä.
noin 7 litraa mustaherukanlehtiä
Valmiiseen mehuun 700 g sokeria
Huuhdottujen lehtien päälle kaadetaan kiehuva vesi. Jäähtyneeseen seokseen lisätään sitruunahappo, jonka annetaan vaikuttaa vuorokauden verran. Lehdet siivilöidään pois ja valmiiseen mehuun lisätään sokeri.
Tämä mehu on voimakasta, joten sitä laimennetaan juomaksi tarpeen mukaan. On olemassa monia Marskin juoma -reseptejä, täältä kai löytyy se aito Louhisaaren juoma. Mutta oman juomani etu on se, että kun vieraiden määrää on arvoitus, laimennettava mehu riittää suuremmalle joukolle kuin siman muotoon valmistettu! Säilyvyydestä en tiedä, olen aina pakastanut mehun muovipulloihin.
Nyt lähitienoon puutarha-asioista kiinnostuneet lukijat ja blogiystävät, ottakaapa pöydältä hennonvihreä juoma ja lähtekää mukaan puutarhakierrokselle! Tervetuloa!
Kategoria(t): Kasvimaa, Kokataan - Jälkiruuat ja muuta makeaa, Piha ja puutarha Avainsana(t): avoin puutarha -tapahtuma, mustaherukanlehtijuoma. Lisää kestolinkki kirjanmerkkeihisi.
12 vastausta artikkeliin: Avoin puutarha -teemaviikonloppu
elokuu 1, 2013 9:12 am
Huomasin lehdestä, että olisi tutun oloinen puutarha avoinna sunnuntaina. Pitääkin katsoa, josko saisi aikaiseksi lähteä ajelemaan, olisi hienoa nähdä kasvimaasi ja puutarhasi ihan livenäkin:)
elokuu 1, 2013 1:14 pm
Voi, olisi tosiaan mukava tavata! Tervetuloa!
elokuu 1, 2013 9:32 am
Tullaan… oikein suvun voimalla!
elokuu 1, 2013 1:15 pm
Tervetuloa vaan kaikki!
Pirkko Ruusila sanoo:
elokuu 4, 2013 4:25 pm
Kiitos Riitta , oli mukava päivä. Sai ihailla kaunista puutarhaa ja tavata myös tuttuja.
elokuu 4, 2013 9:16 pm
Kiitos, Pirkko, itsellesi! Oli tosiaan kaikin puolin ihana päivä!
elokuu 4, 2013 11:33 pm
Kiitos, että saimme vierailla! Puutarha oli livenä vähintäänkin yhtä upea kuin kuvissa, lehtijuoma hyvää ja sääkin suosi. Saimme myös monta hyvää ideaa ja vinkkiä omaan alkutekijöissään olevaan pihaamme!
elokuu 5, 2013 7:57 am
Kiitos käynnistä! Sääkin suosi ja koko päivästä jäi meillekin iloinen mieli.
elokuu 5, 2013 8:43 am
Kiitos eilisestä !
elokuu 5, 2013 11:49 am
Ja sinulle kiitos käynnistä! Kiva, kun toit kaverin mukanasi! Oli mukavaa, kun väkeä riitti.
elokuu 24, 2013 8:30 pm
Minä mökkihöperö jäin kuin Jämsän äijä taivaasta. Ei tule sitä Suur-Keuruuta enkä käynyt palstallasikaan. Ehkä joskus onni vielä kohtaa…
elokuu 25, 2013 9:21 am
Jos suunta on ensi kesänä tähän suuntaan, niin tervetuloa poikkeamaan! Onhan nuo ”ovet” auki pihalle muutenkin…